HST til personer med demens
[bookmark: _GoBack]Utstyr til HST-grupper: Hukommelsesstimulerende terapi
HST anbefales gjennomført rundt et spisebord med dertil passende stoler. Gruppemøtene bør foregå i skjermet rom, uten unødvendige forstyrrelser. Heng gjerne opp en plakat «Ikke forstyrr» på døren. God informasjon til alle kolleger om HST og hensikten med gruppebehandlingen er viktig for at de skal støtte opp om opplegget. Forbered gjerne forfriskninger som saft og vann og evt. en kjeks som avslutning på gruppemøtet.
Dersom dagaktivitetssenteret/sykehjemmet ikke allerede har utstyr som kan benyttes, anbefaler vi at det anskaffes følgende utstyr. 
· En stor tavle som kan monteres/stå like ved bordet der man sitter. Det kan gjerne være flipover, eller en whiteboard eller smarttavle. Husk egnede tusjer til å skrive med.
· En myk ball, gjerne i skumgummi eller noe som er lett å fange og holde fast.
· Musikkanlegg; det kan være en bærbar høyttaler som kan kobles til en mobiltelefon som kan spille musikk/lyder, CD-spiller eller lignende.
· Sangbøker/kopier av enkelte sanger med stor skrift
· Utvalg av matvarer. Det kan være ulike tomme emballasjer som er rengjort, og fylt med sand e.l. slik at de står støtt på bordet. Eksempler er melkekartong, fløtekartong, smørbeger, syltetøyglass, eggekartong osv. Man kan også velge å ta med et brød, som man har kjøpt inn for anledningen. Ferskvarer gir muligheter for sansestimulering – vi kan smake på brødet/frukten/kjeksen.
· Fotografier fra lokalmiljøet (mange steder er det utgitt praktbøker med bilder av steder i byen og omegn) evt. postkort med motiver fra kjente steder i lokalmiljøet.
· Kart over Norge 
· Spill som domino og yatzy (store terninger)
· Kortstokk
· Ark og penner/tusjer
· Gammeldagse leker (kan lånes fra reminisensrom, kanskje?)
· Gammeldagse sukkertøy (Kongen av Danmark, polkagriser, kandissukker o.l.)

I tillegg er det fint om man kan få tilgang på dagens lokalavis. Utstyr som matvarer i plastikk kan kjøpes fra følgende nettadresser: https://www.banggood.com/no/8PCS-Lifelike-Artificial-Plastic-Fruit-Kitchen-Fake-Display-Home-Food-Decor-p-1092280.html?gmcCountry=NO&currency=NOK&cur_warehouse=CN&createTmp=1&ID=47758&utm_source=googleshopping&utm_medium=cpc_union&utm_content=xibei&utm_campaign=xibei-ssc-no-all-0302&ad_id=337428064977&gclid=EAIaIQobChMIrbWGveyO5AIVi6oYCh0ueQABEAYYAiABEgJUK_D_BwE 
https://www.ebay.co.uk/itm/192691438936 
https://blikkfang.no/produktkategori/kunstige-matvarer/




